任天堂今日推出新優惠計劃，只要你係 Nintendo Switch Online 會員，就可以用 9,980 円購買新商品「Nintendo Catalog Ticket」，一張卷可以隨意兌換成兩隻原價 4,990円或以上嘅 Switch 遊戲。
簡單黎講，你可以買一張 Ticket（9,980円），然後去換《薩爾達傳說：荒野之息》（7,538円）＋《任天堂明星大亂鬥特別版》（7,776円）；計一計條數，你一共慳咗 5,334円（約 HKD 382），而買一張 Ticket 可以同時獲得 499 Nintendo Point，呢啲點數仍可以之後當作現金使用，所以真係超抵玩！